Jonáš Karásek

Jonáš Karásek (* 4. jún 1976, Bratislava) je slovenský režisér, grafický dizajnér a filmár. Za svoju kariéru natočil päť celovečerných filmov a viac ako 250 reklám. Tri z jeho filmov boli ocenené slovenskou filmovou cenou Slnko v sieti. Karásek je kreatívnym riaditeľom štúdia GunPowder, ktoré vzniklo v roku 2009.

 Životopis 
Po štúdiu aplikovaného dizajnu absolvoval Karásek odbor priemyselného dizajnu na VŠVU v Bratislave. Ako grafický dizajnér a art director (umelecký režisér) neskôr pracoval v reklamných spoločnostiach vo Viedni, v Sydney či v Bratislave. Je tvorcom desiatok ocenených reklám, ktorým prepožičal svoj osobitý štýl a rukopis, založený na atraktívnej vizuálnej stránke a dynamickom strihu. Spolupracoval so značkami ako RedBull, Marlboro, OMV, Galéria Belveder, Johnnie Walker, Orange alebo Alfa Romeo. Je víťazom súťaže Аčko o najlepší videoklip (pre Janu Kirschner), finalistom súťaže Billboard roka či The Global Awards New York 08. Karásek je aj tvorcom videoklipov, skečov a krátkometrážnych hraných filmov pre rôzne slovenské osobnosti. Film Kandidát (2013) je filmárovým režisérskym celovečerným debutom, ku ktorému režíroval aj videoklip (hlavná filmová skladba) s účasťou repera Vec. Ako filmár nakrútil shorts projekty The Swan a Game (z roku 2017) a celovečerné filmy, vrátane trilerov DOGG (2017) a Amnestie (2019). Medzi Karáskové novšie snímky, zo začiatku 20. rokov 21. storočia patria čierne komédie: Invalid (2023) a Dream Team (2026).

 Ocenenia 

 Slnko v sieti 
 2014: Kandidát (najlepšia réžia)
 2014: Kandidát (najlepší hraný film)
 2020: Amnestia (najlepšia réžia)
 2020: Amnestia (najlepší hraný film)
 2024: Invalid (cena divákov)
 2024: Invalid (najlepšia réžia)
 2024: Invalid (najlepší hraný film)

 Filmografia 

 Režisér 
 2013: Kandidát
 2014: Moje povstanie.sk (TV film)
 2017: DOGG
 2017: The Swan (krátkometrážny film)
 2017: Die Game (krátkometrážny film)
 2019: Amnestie
 2023: Invalid
 2025: Dream Team

 Referencie 

 Externé odkazy 
 Oficiálny web




 Boogiefilms

Kategória:Slovenskí filmoví režiséri
Kategória:Slovenskí režiséri hudobných videí
Kategória:Slovenskí grafici
Kategória:Osobnosti z Bratislavy